Към момента няма опасност при стандартно боравене с Ledger Nano портфейл и управлението на средства през Ledger Live. Съветът към потребителите е да се въздържат от използване на децентрализирани приложения до края на деня. В сила са и традиционните съвети: * Никога не споделяйте своята сийд фраза с никого. * Преди да потвърдите трансакция, винаги проверявайте дали адресът на екрана на компютъра/телефона Ви съвпада с този на екрана на хардуерния портфейл. * Избягвайте подписването на трансакции или смартконтакти, които не сте инициирали сами, не разбирате или които изглеждат съмнителни. * Не се доверявайте на имейли, съобщения или уебсайтове, които искат от Вас да споделите сийда си, обещават Ви огромни и бързи печалби и/или настоятелно Ви приканват към крипто интеракция/трансакция, за която не сте сигурни, че желаете да потвърдите.